The Country Girl in Glasgow. 123 



following account of "Jennie's visit to the Exhibition 

 in the City Hall": 



" Mither, sic a sicht as thon is guid for sair een. 

 Whan we entered the house near the roof,* ye'd thocht 

 that ye war wi' Shedrach, Meshach, an' Abednego in 

 the fiery furnace, or wi' Daniel in the den o' lions. 

 The very lamps war red wi' heat, an' I think we war 

 surrounded wi' every kin' o' beast in the warl. The 

 din o' bells, and wheels, an' horns, wad hae deeved a 

 miller. We cam doun tac a place whar they war 

 mackin' cups an' flats,f an' bowls an' bools, an' 

 guid kens what a', an' whirrin' them aff like prints o' 

 butter. A bit furder yont they war printing buikes 

 an' pictures, juist like cauin' corn throu' fanners. An', 

 mither, they war anither fallow yoner blowin' gless in 

 a rowe tae it was red het, an' haudin' it wi' his bare 

 fingers. Thon chap had shurely something a dae wi' 

 auld Cluttie. Had you seen a thing they had for 

 makin' cards, ye'd hae thocht it was leevin' ; it minded 

 me o' twa hens pickin* out o' ae dish. An' we saw 

 them weavin' pictures on paper. But pictures, mither ! 

 my very heed was turned amang them. Ye'd thocht 

 they war girnin', an' gloomin', and lauchin', an' ridin', 

 an' rinnin', an fechtin', an' fleein', an' kissin', an' clap- 

 pin', an' sleepin', an' waukin', an' deein', an' leevin' 

 amang them I scarcely kent wha was deed or wha 

 was alive. Mither, mither, it wad tak a moon tae tell 

 yae the ha'f that I saw. I saw bricks made o' tea, 

 an' a sark without a seam in't. But I thocht, mither, 

 if we wore ours lang without seams, they wadna be 

 lang without holes. 



* In the gallery. t Saucers. 



